3. Хуманитарното положение на обитаващите лагера Ашраф
- Преди гласуването
Charles Tannock
(EN) Г-жо председател, изглежда има някаква грешка в текста, публикуван в интернет от службите на Парламента. Той е неправилно формулиран и не отговаря на текста, който беше в действителност внесен в общата резолюция от моята група и други. Не знам дали сте информирани за това и дали може да го вземете предвид, но текстът на параграф 2 следва да има вида: "Зачитайки индивидуалните желания на всеки живущ в лагера Ашраф по отношение на неговото бъдеще;". Това не е публикувано в действителност, а текстът следва да изглежда по този начин.
Председател
Г-н Tannock, информирана съм и всички лингвистични поправки ще бъдат направени.
След гласуването
Hans-Peter Martin
(DE) Г-жо председател, искам да привлека вниманието Ви към факта, че зад мен, сред радикалите от крайната десница, има хора, които не са членове на ЕП и доколкото мога да видя, те също използват картите за гласуване.
(Оживление)
Председател
Г-н Martin, всичко това ще бъде подложено на проверка.
